stanford-oval/wikipedia huggingface dataset:
חזזית
מורפולוגיה

חזזיות גדלות במגוון רחב של צורות. צורתן נקבעת בדרך כלל על ידי ארגון חוטי הפטרייה. הרקמות הלא-פוריות, או חלקי הגוף הצמחיים נקראות תלוס (thalus). החזזיות ממוינות פי טיפוסי התלוס מפני שהוא בדרך כלל החלק הבולט ביותר מבחינה ויזואלית. צורות צמיחת התלוס מתאימות בדרך כלל לכמה סוגי מבנה פנימיים בסיסיים. השמות הנפוצים של החזזיות נגזרים לרוב מצורת הצמיחה או לצבע האופייניים לסוג החזזית.
קימות שתי צורות מורפולוגיות של חזזיות: חזזית מקרו-macro שהיא חזזית דמוית שיח או עלים וחזזית מיקרו-micro שהיא חזזית דמוית טחב. המושגים "מקרו" ו"מיקרו" אינם מתייחסים לגודלה של החזזית אלא לצורת הצמיחה שלה. שמות של חזזיות עשויים להכיל את המילה אזוב (למשל, "אזוב אייל", "אזוב איסלנד"), והן עשויות להיראות בצורה שטחית כמו טחבים ולצמוח עם טחב, אך אין להן קשר הדוק לטחב או לצמח כלשהו. לחזזיות אין שורשים שיונקים מים ומזון כמו לצמחים, ובדומה לצמחים הם מייצרים את חומרי המזון שלהם על ידי פוטוסינתזה. כשהם גדלים על צמחים, הם אינם חיים כטפילים, אלא משתמשים במשטח הצמח כמצע. הן צומחות על מגוון משטחים: אדמה, עצים, סלעים וקירות. לרוב הן הראשונות המתיישבות באזורים דלים באדמה כאורגניזמים צמחיים בודדים בסביבות קיצוניות כגון, גבהי ההרים, תנאי מדבר קשים, קרקעות קפואים באזורים הארקטיים. לכמה חזזיות יש חזות של עלים ויש המכסות את השכבה התחתונה במעין קרום. אחרות מאמצות צורה דמוית שיח וקיימות גם חזזיות ג'לטיניות. צורת החזזית נקבעת לרוב על ידי הפטרייה. הציאנובקטריה יכולים גם הם לעיתים לקבוע את צורתה וצבעה. תאיהם המתים או בתהליכי תמותה של הציאנובקטריה מזינים את הפטרייה, אך רוב חלקי הציאנובקטריה נותרים חיים בזמן חיי השיתוף, וחילוף החומרים הסימביוטי ביניהן הוא הדדי. כאשר חזזית קרום מזדקנת, המרכז עלול להתחיל להיסדק כמו צבע מיובש ישן, ריצוף אספלט ישן, או כמו "איים" מצולעים של בוץ סדוק בקרקעית אגם מיובשת. חתיכות ה"אי" המופרדות על ידי הסדקים נקראות areolas "בדודים. ה"בדודים" נראים מופרדים, אך הן מחוברות על ידי רקמה תחתית, הפרותלוס או ההיפותלוס בבסיס. כאשר חזזית קרום צומחת ממרכז ונראה שהיא פורצת החוצה, היא בעלת קשקשת המכונה squamulose.
חזזיות עלים עשויות לפעמים להסתעף ולהיראות כפרוטיקוזות fruticose. לחזזיות אלה עשויים להיות חלקים מסועפים שטוחים ולהיראות כעלים. חזזיות קשקשיות עשויות להופיע היכן שהקצוות מתרוממים. חזזיות ג'לטיניות עשויות להיראות עליות leafy כשהן יבשות. בחזזיות, התלוס אינו תמיד החלק הבולט ביותר לעין. חזזיות מסוימות יכולות לצמוח בתוך סלע מוצק בין סדקים. הן מכונות חזזיות אנדוליטיות, (endolithic lichens) ובהן רק החלק המיני של גופי הפרי גדל מחוץ לסלע ונראה לעין. חלקים אלה בולטים בצבעם ובמראם החיצוני. חלקי הרבייה הבולטים ביותר למראה הם לרוב בליטות עגולות, מורמות, דמויות צלחת או לוחיות, בעלות קצוות מקומטים.
מורפולוגיה > צבע

חזזיות רבות הן בעלות צבעים. הצבעים נקבעים לרוב על ידי תהליך הפוטוסינתטזה. פיגמנטים מיוחדים, כמו חומצה אוסנית צהובה (Usnic acid) מעניקים לחזזיות קשת רחבה של צבעים: אדומים, כתומים, צהובים וחומים, בפרט בבתי גידול חשופים ויבשים. החומצה האוסנית מעניקה לחזזיות טעם מר המגן בפני אכילה על ידי חיות הבר. בהיעדר פיגמנטים, החזזיות תהינה בדרך כלל בצבע ירוק עז עד אפור זית, וכשהן רטובות, בעלות צבע אפור או ירוק-אפרפר. כשהן יבשות הן תהיינה בצבע חום. לחות גורמת לשכבת פני השטח (הקורטקס) להיות שקוף יותר, וחושפת את שכבת הפוטוביונט הירוקה (photobiont layer). חזזיות בצבעים שונים המכסים שטחים נרחבים של משטחי סלע חשופים, או אלו המכסות או תלויות על קליפות עצים מופיעות ככתמי הצבעים המגוונים "מתעוררים לחיים" או "זוהרים" בתצוגות מבריקות בעקבות הגשם. ההערכה היא כי 6-8% משטח היבשה של כדור הארץ מכוסה בחזזיות. חזזיות בצבעים שונים עשויות לאכלס חלקים סמוכים זה לזדה של פני הסלע, בהתאם לזווית החשיפה לאור. מושבות של חזזיות עשויות להיות מרהיבות במראה ושולטות בחלק גדול מהשטח של הנוף החזותי ביערות ובמקומות טבעיים, כמו מראות הצבע האנכי המכסה את פני הסלע העצומים של הפארק הלאומי יוסמיטי. צבע החזזיות משמש לזיהוין. הצבע משתנה בהתאם להיותה רטובה או יבשה. לצורכי זיהוי משתמשים בחזזית יבשה. חזזיות יבשות המכילות ציאנובקטריה כשותף לפוטוסינתזה נוטות להיות בצבע אפור כהה, חום או שחור. הצד התחתון של האונות דמויות העלים של חזזיות עלווה הוא בצבע שונה מהצד העליון. לרוב זהו צבע חום או שחור ולפעמים לבן, לרוב חום או שחור, לפעמים לבן. לחזזית מטיפוס "פרוטיקוזה" אולי יש "ענפים" שטוחים, הנראים בדומה לחזזית עלים, אך הצד התחתון של מבנה דמוי עלה על חזזית "פרוטיקוזה " זהה לצבע הצד העליון. האונות דמויות העלים של חזזית עלים עשויות להסתעף ולהעניק מראה של חזזית "פרוטיקוזה", אך הצד התחתון יהיה בצבע שונה מהצד העליון.
פיזיולוגיה

חזזיות בעלות תפקיד חשוב במחזוריות החומרים בטבע. הן מייצרות חומרי מזון המזינות צמחייה גבוהה ומהוות מקור הזנה לבעלי חיים רבים, כגון איילים, חלזונות, נמטודות, קרדיות וקפזנבאים. לחזזיות יש תכונות שונות מאלו של האורגניזמים המרכיבים אותן. הם מגיעים בצבעים, גדלים וצורות רבים ולפעמים הם דמויי צמחים, אך אינם צמחים. עשויים להיות להם ענפים זעירים חסרי עלים, מבנים דמויי עלים שטוחים, גדולים דמוי קרום, נצמד בחוזקה למשטחים, כמו שכבת צבע עבה, בעלי מראה דמוי אבקה, או צורות צמיחה אחרות. אצות כחוליות המכילות כלורופיל יכולות להתקיים בסביבות מינרליות על ידי הפקה אוטוטורפית של תרכובות אורגניות על ידי הפוטוסינתזה. הפטרייה מגינה על האצה מפני התייבשות ומספקת לה מינרלים מהשכבה המצויה תחת החזזית. חזזיות אלה מסוגלות לקבע חנקן מהאוויר. חזזיות נמנות עם היצורים החיים העמידים ביותר על פני כדור הארץ וניתן למצוא אותן אף במרכז אנטארקטיקה, מקום שבו אף יצור חי נוסף אינו שורד. לכן נאס"א התעניינה בה מתוך הנחה כי אם יש יצורים חיים שניתן לגלות על כוכבי לכת אחרים, הם יהיו דומים לחזזיות.
בשלוש שושלות של חזזיות איבד בן הזוג הפטרייתי את הגן המיטוכונדריאלי (atp9), בעל תפקידי מפתח בייצור אנרגיה במיטוכונדריה. האובדן הופך את הפטריות שבחזזית לתלויות לחלוטין בסימביונטים שלהן. תאי האצות או חיידקי הציאנובקטריה הם אורגניזמים בעלי יכולת לבצע פוטוסינתזה, וכמו בצמחים, הם הופכים את הפחמן הדו-חמצני האטמוספירי לפחמן אורגניים, על ידי יצירת סוכרים המשמשים להזנת שני הסימביונטים. הפיקוביונטים-האצות מייצרים סוכרים כוהליים, ריביטול, אריטריטול וסורביטול. סוכרים כוהליים אלה נספגים על ידי המיקוביונט (הפטריה). הציאנוביונטים מייצרים גלוקוז המהווה מקור לפחמן אורגני עבור הפטריה. התאים הפטרייתיים מסוגלים לגרום לפוטוביונט לנקז מתוכו את תוצרי הפוטוסינתזה, ולאפשר לתוצרים אלה להיספג על ידי הפטרייה.
למרות שחלק מהשותפים הפוטוסינתטיים בחזזית יכולים לשרוד מחוץ לחזזית, הקשר הסימביוטי של החזזיות מרחיב את הטווח האקולוגי של שני השותפים כך ששניהם משיגים מים וחומרי הזנה מינרלים בעיקר מהאטמוספירה, מהגשם ומאבק. השותף הפטרייתי מגן על האצה על ידי שמירה על מים, משמש כשטח אגירה גדול יותר עבור חומרים מזינים ומינרליים, ובמקרים מסוימים מספק מינרלים המתקבלים מהמשטח עליו החזזיות צומחות. אם קיים ציאנובקטריה, כשותף ראשוני או סימביונת אחר בנוסף לאצה ירוקה כמו בחזזיות בעלות סימביוזה משולשת, הם יכולים לקבע חנקן אטמוספירי, ולהשלים את הפעילות הביוכימית של האצה הירוקה.
לשילוב החזזיות של אצה או ציאנובקטריה עם פטרייה יש צורה שונה מאוד, והיא בעלת תכונות פיזיולוגיות וביוכימיות שונות מהפטרייה הסימביונטית. אצה או ציאנובקטריה הגדלות באופן עצמאי או בתרבית תהיינה שונות מאלה הנמצאות כסימביונטיות בחזזית. גם הפטריות ברוב החזזיות תהיינה שונות מבחינה מורפולוגית מהפטריות הגדלות בנפרד. כאשר מגדלים אותם במעבדה, בהיעדר פוטוביונט שלה, פטריית של חזזיות מתפתחות כמסה של חוטים פטרייתיים הקרויים hyphae. כאשר משלבים אותו עם הפוטוביונט שלו בתנאים מתאימים, מתגלה צורתו האופיינית הקשורה לפוטוביונט, בתהליך הנקרא מורפוגנזה. בכמה מקרים יוצאי דופן, פטריית חזזית בודדת יכולה להתפתח לשתי צורות שונות מאוד של חזזיות, כאשר היא קשורה לסימביונט אצה ירוקה או לסימביונט ציאנובקטריאלי. בתחילה הן נחשבו למינים שונים של חזזיות, עד שנמצאו גדלים בצורה משולבת.[דרוש מקור]
פטריות טפיליות של חזזיות

קיימות פטריות החיות על חזזיות כטפילים אלה מכונים פטריות (lichenicolous), והם זן שונה מהפטרייה החיה בתוך החזזית ואינם נחשבים לחלק מהחזזית.
מגוון

המספר הגדול ביותר של פטריות שנמצאות ביחסי גומלין בחזזיות שייכות ל-Ascomycota. כ-40% מהמינים של קבוצה זו מצויים בחזזיות. חלק מפטריות אלו חיות כספרופיטים או טפילי צמחים (לדוגמה, Leotiales, Dothideales ו-Pezizales). פטריות חזזיות אחרות משתייכות לחמש סדרות (Graphidales, Gyalectales, Peltigerales, Pertusariales ו-Teloschistales). לכ-98% מהחזזיות יש מיקוביונט אסקומיציטי. לאחר ה-Ascomycota, המספר הגדול ביותר של פטריות חזזיות נמצא בקבוצת ה-fungi imperfecti (אנ'), קבוצת פטריות שצורת הרבייה המינית שלהן לא נצפתה מעולם. יחסית מעט פיטריות מקבוצת ה-basidiomycetes נמצאות בחזזיות, כגון מינים של Lichenomphalia, פטריות clavarioid, כגון מינים של Multiclavula, ופטריות corticioid, כגון מינים של Dictyonema.
מטבוליטים וביואקטיביות

חזזיות עשויות להפגין פעילות נוגדת חמצון אינטנסיבית. משקעים של מטבוליטים משניים מופיעים לעיתים קרובות כגבישים באפופלסט. לפעמים חזזיות מכילות מבנים העשויים ממטבוליטים פטרייתיים. בחזזיות קרום מופיעה לפעמים שכבה של רב-סוכרים בקורטקס.
קצב גידול

לרוב יש לחזזיות קצב צמיחה קבוע אך איטי מאוד של פחות ממילימטר בשנה. בחזזיות קרום האזור לאורך השוליים הוא המקום שבו מתרחשת הגידול הפעיל ביותר. רוב חזזיות הקרום גדלות רק 1–2 מ"מ בקוטר בשנה.
אורך החיים

חזזיות עשויות להיות ארוכות חיים, כאשר חלקן נחשבות בין האורגניזמים החיים העתיקים ביותר. קשה למדוד את תוחלת החיים מכיוון שמה שמגדיר חזזית בודדת אינו מדויק. חזזיות גדלות על ידי שבירה וגטטיבית של חתיכה ולכן קשה להגדיר האם השבר הוא חלק של אותה חזזית. קיימת אפשרות ששתי חזזיות יתמזגו, ואז להפוך לחזזית אחת. מין חזזית מהאזור הארקטי בשם "חזזית מפה" (Rhizocarpon geographicum) תוארך כבן 8,600 שנה. ככל הנראה זהו האורגניזם החי העתיק בעולם.
עמידות בתנאי יובש

החזזיות הן אורגניזמים המשתיכים לקבוצת צמחים פויקילוהידריים(Poikilohydry), שאינם מסוגלים להגיע למצב הומאוסטטי על ידי איזון תכולת המים ולכן הן עלולות לחוות אובדן מוחלט של מים בתקופות יבשות. הן מסוגלות לשרוד ברמות נמוכות במיוחד של תכולת מים והן סופגות מים במהירות רבה כאשר הם זמינים, והופכים שוב לרכים ובשרניים. נסייונות מעבדתיים הראו שחזזיות מסוגלות לשרוד תוך ביצוע תהליכי פוטוסינתזה בתנאי סימולציה של תנאי המאדים, משך 34 ימים במעבדת הסימולציה של מאדים (MSL) המתוחזקת על ידי המרכז הגרמני לתעופה וחלל (DLR). סוכנות החלל האירופית גילתה שחזזיות יכולות לשרוד ללא הגנה בחלל. בניסוי שהוביל לאופולדו סנצ'ו מאוניברסיטת קומפלוטנסה של מדריד, שני מיני חזזיות (Rhizocarpon geographicum) ו-(Xanthoria elegans) נאטמו בקפסולה ושוגרו על רקטה Russian Soyuz ב-31 במאי 2005. כשהרקטה עלתה על מסלול העקיפה של המאדים, הקפסולות נפתחו והחזזיות נחשפו ישירות לריק החלל ולחילופי הטמפרטורות והקרינה הקוסמית. לאחר מסע של 15 ימים, החזזיות הושבו לכדור הארץ ונמצאו ללא שינוי ביכולת הפוטוסינתזה שלהן.
רבייה > רבייה א-מינית

חזזיות רבות מתרבות באופן א-מיני, בין אם על ידי פיסת מתנתקת וגדלה מעצמה-רבייה וגטטיבית או באמצעות פיזור של חלקיקים המכילים כמה תאי אצות המוקפים בתאי פטרייה. בגלל חוסר הבידול היחסי בתאלוס, הגבול בין היווצרות התפוצה לבין רבייה וגטטיבית מטושטש לעיתים קרובות. חזזיות פרוטיקוז יכולות בקלות[דרוש מקור]להשבר וחזזיות חדשות יכולות לצמוח מהשבר. חזזיות רבות מתפרקות לרסיסים כשהן מתייבשות ומתפזרות על ידי פעולת הרוח, ולחדש את הצמיחה כאשר הלחות חוזרת. סורדיה הן קבוצות קטנות של תאי אצות המוקפות בחוטים פטרייתיים הנוצרים במבנים הנקראים סורליה, שמהם ניתן לפזר את הסורדיה ברוח. איזידיה (ביחיד: "איזידיום") הן בליטות מסועפות, קוצניות, מוארכות, מהתלוס המאפשרות פיזור מכני. חזזיות המכילות בדרך כלל תאים משני בני הזוג, אם כי המרכיבים הפטרייתיים של מה שנקרא "מיני שוליים" מסתמכים במקום זאת על תאי אצות המפוזרים על ידי "מיני הליבה". קיימות חזזיות שאיבדו את היכולת להתרבות בהתרבות מינית, אך ממשיכות להתמיין. ניתן לראות בהם מערכות אקולוגיות מיניאטוריות עצמאיות יחסית, שבהן לפטריות, לאצות או לציאנובקטריה יש פוטנציאל להתחבר עם מיקרואורגניזמים אחרים במערכת מתפקדת שעשויה להתפתח כאורגניזם מורכב יותר. חזזיות עשויות להיות מאריכות חיים, כאשר חלקן נחשב בין היצורים החיים העתיקים ביותר. הן בין היצורים החיים הראשונים שגדלו על סלע טרי שנחשף לאחר מפולת. תוחלת החיים הארוכה וקצב הצמיחה האיטי והסדיר של מינים מסוימים יכולים לשמש לתארוך אירועים הקרוי על שמם ליכנומטרה (lichenometry) במדעי הארכאולוגיה, הפלאונטולוגיה והגאומורפולוגיה.
רבייה > רבייה מינית

Xanthoria-parietina
ישנן חזזיות המתרבות גם בצורה מינית בדומה לפטריות, כשהחלק הפטרייתי והאצתי פוגשים שותף מתאים להתרבות ברבייה מינית על מנת ליצור דור חדש של חזזיות. דרך זו אינה נפוצה. מבנים המעורבים ברבייה מינית מופיעים לעיתים קרובות כדיסקים, בליטות או קווים מתפתלים על פני התאלוס. קימות ראיות לפעילות לרבייה מינית באצה הירוקה Trebouxia המצויה בחזזיות. אצה חד תאית זו היא הפוטוביונט הנפוץ ביותר בחזזיות. פטריות חזזיות רבות מתרבות מינית כמו פטריות אחרות, ומייצרות נבגים שנוצרו על ידי מיוזה והיתוך גמטות. לאחר פיזור, נבגי פטרייה כאלה חייבים להיפגש עם שותף אצות תואם לפני שחזזית פונקציונלית יכולה להיווצר.
חלק מפטריות החזזיות שייכות ל-Basidiomycota ומייצרות מבני רבייה דמויי פטריות הדומים לאלו של קרוביהם הלא-חזזניים. רוב פטריות החזזיות שייכות ל-Ascomycetes, ומיצרות נבגים. הסוגים הנפוצים ביותר ה-apothecioum
ו-perithecioum הם בדרך כלל דמויי כוסיות או דיסקים דמויי צלחת הממוקמים על המשטח העליון של החזזית, או צלוחיות המונחות ברקמת התלוס של החזזית, ובו חור קטן שבו הנבגים יוכלו לצאת מהבקבוק. גופי הפרי נראים כמו נקודות שחורות על פני החזזית.
רבייה > רבייה על ידי נבגים

רוב החזזיות מייצרות מבנים מיניים בשפע. נראה כי מינים רבים מתפזרים רק על ידי נבגים מיניים חזזיות
(Graphis scripta) ו-(Ochrolechia parella) אינן מתפשטות באופן וגטטיבי. הפטריות של החזזיות הללו מתרבות מינית על ידי הפריה עצמית. מערכת רבייה זו עשויה לאפשר רבייה מוצלחת בסביבות קשות. רוב החזזיות מייצרות מבנים מיניים בשפע. מינים רבים מתפזרים רק על ידי נבגים מיניים. לדוגמה, חזזיות הקרסטוס Graphis scripta(Graphis scripta) ו-Ochrolechia parella לא מייצרות התפשטות וגטטיבית סימביוטית. במקום זאת, הפטריות יוצרות החזזיות של מינים אלה מתרבות מינית על ידי הפריה עצמית. מערכת רבייה זו עשויה לאפשר רבייה מוצלחת בסביבות קיצוניות
מיון

חזזיות מסווגות לפי המרכיב הפטרייתי. מיני חזזיות מקבלים את אותו שם מדעי כמו מיני הפטריות בחזזית. האצה נושאת את השם המדעי שלה, ואין לו קשר לזה של החזזית או הפטרייה. ישנם כ-13,500–17,000 מיני חזזיות מזוהות. כמעט 20% ממיני הפטרייתיים הידועים קשורים לחזזיות.. "פטרייה חזזית" עשויה להתייחס לכל החזזית, או רק לפטרייה. מין פטרייה מסוים עשוי ליצור חזזיות עם מיני אצות שונים, תהליכים אשר יובילו ליצירת מיני חזזיות שונות, אך עדיין מסווגות כאותו מין חזזית.
בעבר, כמה טקסונומי חזזיות הציבו חזזיות בקבוצה משלה המכונה – Mycophycophyta, אך נוהג זה אינו מקובל עוד.
המרכיב הפטרייתי של חזזית נקרא מיקוביונט שמוצאו מ-Ascomycete או Basidiomycete. החזזיות הקשורות נקראות פטריות שק או פטריות בסיס בהתאמה. החיים כסימביונט בחזזית הם דרך מוצלחת עבור הפטרייה כדי להפיק חומרי הזנה חיוניים, שכן כ-20% מכל מיני הפטריות רכשו את אופן החיים הזה.
קרומיות: דמויות שכבת צבע כמו ה-Caloplaca flavescens.
Xanthoria parietina סיביות: דמויות שיער כמו ה-Ephebe lanata.
עלעליות: דמויות עלה כמו ה-Hypogymnia physodes.
מסתעפות, שיחיות, כמו ה-Cladina evensii, C. subtenuis ו-Usnea australis.
דמויות אבק כמו ה-Lepraria incana.
מורכבות ממבנים זעירים חסרי קליפה תחתית כמו Normandina pulchella.
חזזיות ג'לטיניות, המורכבת מציאנובקטריה מפיקה פוליסכריד הקושר ואוגר מים.
ישפית זהובה היא בין החזזיות הנפוצות בישראל.
שיטות זיהוי

זיהוי החזזיות מבוצע בשלוש שיטות מעבדתיות: צורת הגידול, מיקרוסקופיה ותגובות לבדיקות כימיות.
השיטה הכימית מבוססת על התגובה לחומצה פרה-פניל-דיאמין. התוצאה של "בדיקת Pd" para-phenylenediamine. אם הנחת טיפת ראגנט Pd אזור צהוב של החזזית, הצבע הופך לכתום עז, המאפשר לשייכה לסוג קְלָדוֹנִייָה (אנ') או לסוג לֵקָנוֹרָה (אנ').
ארכאולוגיה ופלאונטולוגיה

תיעוד המאובנים של חזזיות אינו טוב כי בתי הגידול הקיצוניים שבהם שולטות החזזיות, כמו טונדרה, הרים ומדבריות, אינם מתאימים בדרך כלל להיווצרות של מאובנים. ישנן חזזיות מאובנות המשובצות בענבר. חזזית האנזיה (Anzia) המאובן מצוי בחתיכות ענבר בצפון אירופה ומתוארכת ל-40 מיליון שנה בערך. שברי חזזיות מצויים גם בערוגות עלים מאובנים, כגון לובריה ממחוז טריניטי בצפון קליפורניה, ארצות הברית, המתוארכת לתחילת המיוקן המוקדמת עד המיוקן האמצעית.
קרא עוד

ארכאולוגיה
פלאונטולוגיה
גאומורפולוגיה
אייר אלג'יר

בואינג 800–737 של החברה
ATR 72-500 של החברה
בואינג 300–767 של החברה
אייר אלג'יר (בערבית: الخطوط الجوية الجزائرية, בצרפתית: Air Algérie), היא חברת התעופה הלאומית של אלג'יריה. בסיסה הראשי נמצא בנמל התעופה הבינלאומי של אלג'יר.
תולדות החברה

החברה נוסדה בשנת 1947 בשם SACA-אייר אלג'יר. בשנת 1953 התאחדה החברה עם חברת קומפגני אייר טרנספורט תחת השם CGTA-אייר אלג'יר.
עם היפרדותה של אלג'יריה מצרפת בשנת 1962 הפכה החברה ל"אייר אלג'יר" במתכונתה הנוכחית.
החברה פתחה בטיסות סילוניות ראשונות בשנת 1960 עם מטוסי הקרוול שלה, אשר עם הזמן הוחלפו במטוסי בואינג, מדגמים  727 ומטוסי 737, שכיום מהווים את חוט השדרה של צי המטוסים של החברה.
כמו כן החברה חכרה מטוסי איירבוס עבור קוויה הבינלאומיים הפעילים יותר, לרבות קו אלג'יר-פריז, ואף רכשה מטוסי לוקהיד הרקולס דו-תכליתיים לנוסעים ומטען.
משנת 1963, נחשבת אייר אלג'יר לחברת התעופה הלאומית של אלג'יריה ומשנת 1973 החברה מצויה בבעלות ממשלתית מלאה.
תולדות החברה > תאונות

ב-6 במרץ 2003, בשעה 15:15 לפי השעון המקומי, התרסקה טיסה 6289 של אייר אלג'יר, זמן קצר לאחר ההמראה מנמל התעופה של תאמאנראסט, 96 נוסעים ו-6 אנשי צוות נהרגו, ורק נוסע אחד שרד את ההתרסקות.
ב-24 ביולי 2014 התרסקה טיסה 5017 של אייר אלג'יר, כשעל סיפונה 116 נוסעים ואנשי צוות.
צי המטוסים

צי המטוסים של החברה נכון לינואר 2019:
| כלי טיס | בצי | בהזמנה | נוסעים> B | נוסעים> P | נוסעים> Y | נוסעים> סה"כ | הערות |
| --- | --- | --- | --- | --- | --- | --- | --- |
| איירבוס A330-200 | 8 | — | 14 | 22 | 196 | 232 |  |
| איירבוס A330-200 | 8 | — | 18 | 14 | 219 | 251 |  |
| ATR 72-500 | 12 | — | — | — | 66 | 66 |  |
| ATR 72-500 | 12 | — | — | — | 70 | 70 |  |
| ATR 72-600 | 3 | — | — | — | 68 | 68 |  |
| בואינג 600–737 | 5 | — | — | 16 | 85 | 101 |  |
| בואינג 737-700C | 2 | — | — | 8 | 104 | 112 |  |
| בואינג 800–737 | 24 |  | — | 48 | 114 | 162 |  |
| איירבוס A350-900 |  | 8 | טרם נקבע | טרם נקבע | טרם נקבע | טרם נקבע | משלוחים החל מ-2025 |
| איירבוס A350-1000 |  | 2 | טרם נקבע | טרם נקבע | טרם נקבע | טרם נקבע | משלוחים החל מ-2025 |
| בואינג 737 MAX 9 |  | 8 |  |  |  |  | משלוחים החל מ-2027 |
מטוסי מטען
| בואינג 737-800BCF | 1 | — | מטען | מטען | מטען | מטען |  |
| לוקהיד L-100-30T | 1 | — | מטען | מטען | מטען | מטען |  |
| סה"כ | 56 | 18 |  |  |  |  |  |
הערות שוליים

↑  תיאור התאונה.
↑  פרטי צי המטוסים של אייר אלג'יר, באתר airfleets.net (באנגלית)
| --- | --- |
בקרת זהויות :  LCCN: no2009016261  VIAF: 144641657   WorldCat (עם VIAF): 144641657
האחים לב-ארי

| --- | --- |
כריכת הגרסה העברית של הספר
כריכת הגרסה העברית של הספר
 מידע כללי
 מאת:  אסטריד לינדגרן
 איורים:  אילון ויקלנד
 שפת המקור:  שוודית
 סוגה:  ספרות ילדים
 מקום התרחשות:  שוודיה, Karmanyaka, Karma Falls, Nangiyala, Nangilima 
 הוצאה
 הוצאה:  ספריית פועלים
 תאריך הוצאה:  1973
 מספר עמודים:  199
 הוצאה בעברית
 תרגום:  חנה קרוגיוס
 קישורים חיצוניים
 הספרייה הלאומית:  000345732
 
החלק הישן של העיר אורהוס בדנמרק הוא המקום בו צולמו הסצנות בננגיאלה בסרט הקולנוע השוודי משנת 1977
האחים לב ארי (בשוודית: Bröderna Lejonhjärta) הוא ספר שנכתב על ידי סופרת הילדים השוודית אסטריד לינדגרן, ופורסם בשנת 1973. הספר מספר את עלילת הפנטזיה של נער צעיר, אשר חווה חיים חדשים לאחר מותו. הספר מלווה באיורים מאת אילון ויקלנד ותורגם משוודית לעברית על ידי חנה קרוגיוס.
עלילת הספר

גיבור הספר, אשר משמש גם כדמות המספר, הוא קרל ליאון, ילד בן 9 הסובל ממחלות כרוניות ומבלה את ילדותו במיטת חוליו. שמו של קרל לא מוזכר כמעט לאורך כל הספר, והוא מכונה "צימוקי" - כינוי חיבה שהעניק לו אחיו. קרל, אשר מבין כי הוא עלול למות בקרוב בעקבות מחלותיו המרובות, משוחח על המוות עם אחיו הנערץ יונתן, וזה מספר לו על ארץ פנטזיה בשם ננגיאלה - אליה מגיעים לאחר המוות.
מעט מאוחר יותר, נהרג יונתן בגבורה, תוך שהוא מציל את אחיו החולה קרל משרפה שפרצה בביתם בקפיצה מהחלון. לאחר מותו, זוכה יונתן לכינוי "יונתן לב-ארי". בבוא הזמן, נפטר גם קרל ממחלתו, ומגלה את עצמו בננגיאלה. בננגיאלה הוא פוגש כמובן את אחיו הגדול, יונתן, שהגיע לשם לפניו. קרל מגלה כי הארץ השלווה אינה מושלמת כפי שתיאר אותה יונתן, וכי היא מאוימת על ידי כוחות רשע. הספר מגולל את הרפתקאות הגבורה של "צימוקי" ושל יונתן, במלחמתם כנגד אנשי רוע ומדון, בראשם טנגיל הרשע, וכנגד מפלצות ודרקונים. שני האחים מקריבים את עצמם בסופו של דבר על מנת להביא לשקט ולשלווה בננגיאלה, וסופו של הספר הוא פתח לעולם הרפתקאות חדש, עם מותם של שני האחים ומעברם לארץ בדיונית אחרת - ננגילימה.
הספר כתוב ברובו כספר ילדים, אך עם זאת הוא עוסק בנושאים מורכבים כגון ההתמודדות עם המוות ועם פחד, העולם הבא, רעות והקרבה עצמית.
ביקורות

הספר זכה לביקורות מרובות כאשר פורסם, במיוחד בשל כך שהתרכז בנושאים מורכבים כגון ההתמודדות עם המוות ובשל כך שעסק גם בהתאבדות. אחדים אף סברו כי הספר העביר מסר כי התאבדות היא הפתרון לכל הבעיות.
העיבוד הקולנועי

בשנת 1977 יצא לאקרנים סרט שוודי הנושא את שם הספר, אשר בוים על ידי אולה הלבום. עיבוד הספר לתסריט עבור הסרט בוצע על ידי לינדגרן עצמה. בשנת 1985 הופקה על ידי הלבום גם סדרת טלוויזיה אודות האחים לב ארי, וגם את התסריט עבורה כתבה לינדגרן.
אשלי פארק

| --- | --- |

 לידה:  6 ביוני 1991 (בת 33) גלנדייל, ארצות הברית 
 מדינה:  ארצות הברית 
 תקופת הפעילות:  מ-2010 
 מקום לימודים:  אוניברסיטת מישיגן  תיכון פיוניר 
 בן או בת זוג:  פול פורמן (ינואר 2023–?) 
 פרסים והוקרה:  Lucille Lortel Award for Outstanding Lead Actress in a Musical (2018) 
 פרופיל ב-IMDb
 
אשלי ג'יני פארק (באנגלית: Ashley Jini Park; נולדה ב-6 ביוני 1991) היא שחקנית, רקדנית וזמרת אמריקאית הידועה בעיקר בזכות גילום דמותה של מנדי צ'אן בסדרת הקומדיה "אמילי בפריז", וגילום דמותה במקור של הדמות גרטשן וינרס במחזמר "ילדות רעות". היא הייתה מועמדת למספר פרסים בין היתר לפרס טוני ולפרס גראמי.
בין שאר תפקידיה נמנים טַאפְּטִים בהפקה המחודשת של המחזמר "המלך ואני" בברודוויי בשנת 2015, ו"MwE" בהפקת אוף-ברודוויי של המחזמר קייפופ בתיאטרון ארס נובה.
ביוגרפיה > ראשית חייה והשכלה

פארק נולדה בגלנדייל, קליפורניה וגדלה באן ארבור, מישיגן. לפארק אחות צעירה בשם אודרי. בן דודה מדרגה שנייה הוא השחקן ג'סטין ה. מין.
פארק החלה להשתתף בשיעורי מחול בגיל שלוש ובשיעורי נגינה בפסנתר בגיל חמש. אהבתה של פארק להופיע הובילה אותה להשתתף בתיאטרון הילדים הקהילתי של אן ארבור במהלך חטיבת הביניים והתיכון. היא גם השתתפה ב-Interlochen Summer Arts Camp (אנ') בשנת 2003. פארק למדה בתיכון פיוניר שם השתתפה בתיאטרון ובמקהלה. היא הייתה שותפה להקמת קבוצת א-קפלה לנשים בתיכון, Soulfege, שהגיעה למקום השני בתחרות ארצית ב-2009.
בגיל 15, במהלך כיתה י', פארק אובחנה עם לוקמיה מיאלואידית חריפה ואושפזה במשך שמונה חודשים. פארק ביקשה "משאלה" מעמותת משאלת לב שבזכותה היא ומשפחתה נסעו לניו יורק וראו את ההפקות בברודוויי של שורת המקהלה, מלך האריות, אביב מתעורר ומרשעת. לאחר טיפול כימותרפי, פארק חזרה לתיכון, ושלושה חודשים לאחר מכן, היא לוהקה לתפקיד הראשי של מילי דילמונט בהפקת המחזמר מילי המודרנית והמתוקה.
פארק למדה באוניברסיטת מישיגן, וקיבלה תואר BFA בתיאטרון מוזיקלי מבית הספר למוזיקה, תיאטרון ומחול ב-2013. במהלך לימודיה לתואר הראשון, הייתה שותפה להקמת הסדנה לביצועים של מישיגן (MPOW).
קריירה

הופעת הבכורה של פארק בברודוויי הייתה כחברה באנסמבל של המחזמר מאמא מיה! ב-17 בפברואר 2014. היא עזבה את ההפקה ב-21 בספטמבר 2014. לאחר מכן גילמה את גבריאל בסיבוב ההופעות הלאומי של המחזמר סינדרלה של רוג'רס והמרשטיין.
פארק שבה להופיע בברודוויי ב-16 באפריל 2015, בתפקידה הראשי הראשון כטַאפְּטִים בהפקה המחודשת של המלך ואני ב-2015 בתיאטרון ויויאן בומונט ונשארה עם ההפקה עד לסגירתה ב-26 ביוני 2016. פארק הופיעה כסולנית ראשית באלבום הקלטות של צוות השחקנים שהיה מועמד לפרס גראמי.
בפברואר 2017, פארק השתתפה בהפקה המחודשת של יום ראשון בפארק עם ג'ורג' בתפקיד סלסט מספר 1/ תרזה לצד ג'ייק ג'ילנהול, אנלי אשפורד ורותי אן מיילס.
בסתיו 2017, פארק גילמה את MwE בהפקת אוף-ברודוויי של המחזמר קייפופ בתיאטרון ארס נובה. על תפקיד זה הייתה מועמדת לפרס דרמה דסק ופרס ליגת הדרמה וזכתה בפרס לוסיל לורטל. באוקטובר 2017 פארק עזבה את ההפקה, עקב תחילת החזרות להפקה הניסיונית מחוץ לניו יורק של ילדות רעות, ומרינה קונדו החליפה אותה.
פארק כיכבה בתפקיד גרטשן וינרס במחזמר ילדות רעות, שנכתב על ידי טינה פיי ומכיל לחן מאת ג'ף ריצ'מונד ומילים מאת נל בנג'מין. הפקת הבכורה העולמית של המופע הייתה הפקה ניסיונית מחוץ לניו יורק בתיאטרון נשיונל. ההפקה רצה מ-31 באוקטובר 2017 ועד 3 בדצמבר 2017, פארק גילמה את תפקידה של גרטשן וינרס. המחזמר, המבוסס על סרט בעל אותו שם, החל בהצגות מקדימות בברודוויי ב-12 במרץ 2018, ונפתח רשמית ב-8 באפריל 2018, בתיאטרון אוגוסט וילסון. על תפקיד זה פארק הייתה מועמדת למספר פרסים ביניהם פרס טוני ופרס דרמה דסק. ב-10 במרץ 2019 פארק עזבה את ההפקה והוחלפה על ידי קריסטינה אלאבדו.
ביוני 2019, הוכרז שפארק תעמוד בראש ההפקה המחודשת של מילי המודרנית והמתוקה מאת Encores! (אנ') אשר תרוץ מה-6 עד 10 במאי 2020, בניו יורק סיטי סנטר. עם זאת, ההפקה בוטלה בעקבות מגפת הקורונה.
באוגוסט 2019, פארק לוהקה לתפקיד מינדי צ'אן בסדרה אמילי בפריז, לצד לילי קולינס.
באוקטובר 2020 הוכרז שפארק תדבב את דמותה של קיי פילדס בהסכת As the Curtain Rises, אופרת סבון מקורית מאת Broadway Podcast Network.
ב-28 בדצמבר 2020, הוכרז שפארק תגלם את קולט טאטו בקונצרט לגיוס תרומות של רטטוי המחזמר, תופעת אינטרנט שמקורה בטיקטוק, בהשראת הסרט משנת 2007. הקונצרט שודר באופן בלעדי ב-TodayTix ב-1 בינואר 2021.
באוגוסט 2021 הוכרז שפארק תככב בתפקיד סינדרלה בהפקת המחזמר אל תוך היער מאת Encores! לשנת 2022. בסופו של דבר פארק הוחלפה בדניי בנטון.
פארק עתידה לככב בסרט הקומדיה עוברות את הגבול (אנ') של אדל לים (Crazy Rich Asians), אשר "עוקב אחר ארבע נשים אמריקאיות אסייתיות כשהן מטיילות באסיה בחיפוש אחר אמה הביולוגית של אחת מהן".
חיים אישיים

מאז 2023, פארק נמצאת במערכת יחסים עם השחקן והדוגמן פול פורמן. השניים נפגשו לראשונה על הסט בעונה השלישית של אמילי בפריז ב-2022.